62023CO0348_INF
Определение на Съда (девети състав) от 3 май 2024 г. —BNP Paribas Bank Polska
(Дело C‑348/23) (
1
)
„Преюдициално запитване — Член 99 от Процедурния правилник на Съда — Отговор, който може да бъде изведен недвусмислено от съдебната практика — Защита на потребителите — Директива 93/13/ЕИО — Неравноправни клаузи в потребителските договори — Член 6, параграф 1 и член 7, параграф 1 — Кредит за недвижим имот в чуждестранна валута — Неравноправни клаузи относно конвертирането на чуждестранна валута — Нищожност на договора — Правни последици — Отлагателно условие — Изявление на потребителя“
Защита на потребителите — Неравноправни клаузи в потребителските договори — Директива 93/13 — Мерки за преустановяване на употребата на неравноправни клаузи — Договор за кредит за недвижим имот — Договор, който не може да продължи да съществува след премахване на неравноправните клаузи — Обявяване на договора за недействителен — Съдебна практика по тълкуването на националното право, съгласно която правните последици от обявяването на договора за нищожен зависят от отлагателното условие потребителят да направи определено изявление — Изявление, с което потребителят заявява, че не е съгласен с оставането в сила на клаузите, наясно е с нищожността на договора поради недействителността на клаузите и с последиците от тази нищожност и е съгласен с обявяването ѝ — Недопустимост
(член 6, параграф 1 и член 7, параграф 1 от Директива 93/13 на Съвета)
(вж. т. 32—35 и диспозитива)
Диспозитив
Член 6, параграф 1 и член 7, параграф 1 от Директива 93/13/ЕИО на Съвета от 5 април 1993 година относно неравноправните клаузи в потребителските договори
трябва да се тълкуват в смисъл, че
в случай на обявяване на нищожност на целия договор за кредит за недвижим имот, сключен от банкова институция с потребител, поради това, че договорът съдържа неравноправна клауза, без която не може да се изпълнява, тези разпоредби не допускат съдебната практика по тълкуването на националното право, съгласно която правните последици, свързани с установяването на нищожността на целия договор, са подчинени на отлагателното условие потребителят да направи изявление пред националния съд, първо, че не е съгласен със запазването на клаузата, второ, че му е известно както че нищожността на посочената клауза води до обявяването на нищожността на договора за кредит за недвижим имот, така и какви са последиците от обявяването на нищожността на договора, и трето, че е съгласен с обявяването на нищожността на договора.
(
1
)	ОВ C 321, 11.9.2023 г.